NaiveNeuron/SloPal huggingface dataset:
Remišová, Veronika, poslankyňa NR SR (2018-10-23):
Ale ďakujem kolegovi Ondrejovi Dostálovi. S pánom Bugárom som bola v relácii Na telo, kde sa pán Bugár dušoval, že za takýto návrh SMER-u určite nezahlasuje, že to je vylúčená vec. Tak vidíte, aké akú cenu majú slová politikov a slová lídrov politických strán. To sú presne tie reči o zodpovednosti voči národu, o stabilite, ako Ondrej Dostál povedal, o hrádzi, o hrádzi proti extrémizmu. Na grémiu nám zas pán predseda rozprával o tom, ako ideme prijať vyhlásenie proti antisemitizmu, dlho sme o tom debatovali, že máme zasielať pripomienky a tak. A nakoniec pri najdôležitejšom, najdôležitejšom zákone za toto volebné obdobie vy sa plánujete spojiť s kotlebovcami. To sa nedá nazvať ináč ako národná hanba. (Potlesk.)
Mikulec, Roman, poslanec NR SR (2024-02-27):
Ďakujem pekne za slovo. Michal, ďakujem aj za tvoju rozpravu a za to, že si spomenul aj všetky tie naozaj prorodinné a sociálne opatrenia, ktoré sme zavádzali my v uplynulých troch rokoch za vlády Igora Matoviča a Eduarda Hegera, a napriek mnohým krízam a napriek situácii, kedy sme pomáhali naozaj riešiť aj iné veci, ako boli napr. energie, ale opäť prichádzame s návrhom, ako pomôcť, reálne pomôcť ľuďom, a v tomto prípade matkám, ktoré sa odhodlajú priviesť dieťa na svet. Pretože tie polemiky tu stále prebiehajú o tom, ako naša spoločnosť starne, počúvame rôzne štatistiky o tom, koľko to ešte bude trvať, kým bude viac dôchodcov ako tých, ktorí pracujú, a toto je opatrenie, s ktorým prichádzame konkrétne preto, aby sme naozaj motivovali aj ľudí, mladých ľudí mať dieťa. A tie mamičky, ktoré sa rozhodnú a chcú potom sa vrátiť do pracovného procesu, aby naozaj neboli zvýhodnené oproti tým, ktorí možno v súčasnej dobe si povedia, že budú sa venovať kariére, pretože, bohužiaľ, taký je, taký je trend v mnohých prípadoch. A ja som rád, že s takýmto opatrením naozaj konkrétnym prichádzame a verím, že aj kolegovia z koalície nebudú to teraz vnímať, že len preto to nepodporia, pretože prichádzame ako opozícia s týmto návrhom, aleže sa naozaj nad tým zamyslia, pretože toto je naozaj prorodinné konkrétne opatrenie, ako pomôcť ľuďom. Nie je to o tom, že niekto si zvýši plat len tak obídením zákona, ako sme tu teraz videli z dielne koaličných partnerov, ale naozaj poďme pomôcť matkám s deťmi, zaslúžia si to a myslím si, že je to naozaj veľmi dobré opatrenie. Ďakujem.
Vašečka, Richard, poslanec NR SR (2021-06-17):
Pán predsedajúci, dajte hlasovať o návrhu zákona ako celku s prijatými návrhmi s odporúčaním gestorského výboru ho schváliť.
Šebej, František, poslanec NR SR (2014-10-21):
Kolegovia, neviem, či ste si všimli, ja som neobvinil pani predkladateľku zo zlého úmyslu. Ja som povedal, že jej motiváciu chápem. A ani si nemyslím, že je to čistý populizmus. Naozaj si myslím, že, že zdravie detskej populácie je ohrozené všetkým možným, čo konzumujú, predovšetkým vysokou spotrebou sacharidov. Len som povedal, že ten zákon ukazuje prstom na živiny, ktoré s tým všetkým nič nemajú spoločného, to po prvé. Po druhé, kolega Hlina, samozrejme, že ja viem, že ovocie obsahuje aj iné veci ako cukor. Obsahuje nesmierne užitočné vlákniny. Jablká obsahujú pektíny a obsahujú všelijaké fytolátky, proste obsahujú, je tam množstvo vitamínov, minerálov a čo ja viem čoho a okrem toho väčšia časť objemu ovocia je voda. To znamená, že veľmi ťažko môžete zjesť tak veľa ovocia, aby ste dodali do tela toľko cukru ako pri konzumácii iných sladkých vecí. Takže v žiadnom prípade to nemalo byť namierené proti konzumácii ovocia. Len som chcel upozorniť, že ten cukor, ktorý ovocie obsahuje, to je práve tá zložka toho celého, ktorá nie je zdravá. Všetko ostatné je v poriadku. A ja som preto navrhol, aby sme v rokovaní o tomto zákone nepokračovali, lebo si myslím, že tak ako je naformulovaný, urobí viac škody ako úžitku. Ďakujem pekne.
Figeľ, Ján, podpredseda NR SR (2013-09-18):
Nech sa páči, Zsolt Simon.
Pročko, Jozef, poslanec NR SR (2024-06-12):
Ďakujem veľmi pekne. Stratégia vládnej koalície a filozofia pri predkladaní vládnych zákonov je pre Slovensko zničujúca. Dostávame skrátené legislatívne konanie a prílepky, v ktorých vládna koalícia rieši politickú moc všade, všade. V zdravotníctve viac ako inde by mali byť na svojich miestach odborníci a mne naozaj je veľmi ťažké pozerať sa na dvoch lekárov, ktorí sedeli vedľa teba a počúvali nielen tvoj, ale všetkých predrečníkov v rozprave. A je to smutné, že práve zdravotníctvo, ktoré by malo byť etalónom čestnosti a spravodlivosti, je jedným z tých, ktoré si táto vládna koalícia privatizuje a robí si z toho trhací kalendárik. To, že sa dosadzujú na všetky vládne funkcie, na všetky úradnícke miesta ľudia, ktorí sú zaviazaní vládnej koalícii, ktorí sú blízki vládnej koalícii, je strašné, ale toto, čo sa robí v zdravotníctve a ide sa robiť v zdravotníctve, je pre Slovensko zdrvujúce, je to nechutné, je to odporné! A lekári, ktorí majú Hippokratovu prísahu, ktorí by mali vedieť o tom, čo je česť, čo je morálka, ako správne by sa malo liečiť, ako správne by sa malo v zdravotníctve postupovať, tak teraz predkladajú zákon alebo prílepok, v ktorom sa ide spolitizovať funkcia, vysokopostavená funkcia, ktorú má zastávať odborník. Slovensko je naozaj na ceste do pekla, do pekla, ktoré sa volá vládna koalícia SMER, SNS a HLAS!
Pčolinský, Peter, poslanec NR SR (2016-10-19):
Ďakujem pekne za slovo. Ja len chcem potvrdiť to, čo pán kolega Krajniak hovorí. Ja sa, pani ministerka, tiež obávam, tak ako v prípade zákona o hazarde, ktorý sme podporili, že nevyrieši to problém, ale je to aspoň niečo. Ja podobne vnímam aj tento váš návrh zákona, že nevyrieši to ten problém, ktorý tu máme, ale je to aspoň niečo. Len v tomto prípade, viete, v čase, keď máme viac ako jeden milión fyzických osôb v exekučnom konaní, tento váš návrh zákona, ja sa obávam, že nerieši tento problém, pretože ten zákon o bankrote, poviem to tak, ako to vnímam a počúvam, je príliš zložitý proces pre toho bežného občana. On tomu nerozumie, on nemá šajnu, čo je to ten osobný bankrot, čo má urobiť, kam má ísť. Viem, budete argumentovať tými centrami, ale predsa len ja si myslím, že oveľa jednoduchšie a účinnejšie, čo by zasiahlo státisíce ľudí, je to, čo my sme navrhovali. Ja dúfam a z tohto miesta ja vás prosím, aby ste si našli čas na stretnutie s nami, respektíve s poslaneckým klubom alebo zástupcami, aby sme sa skúsili pobaviť aj o tom našom návrhu o exekučnej amnestii, či by sme to v rámci druhého čítania nevedeli nejakým spôsobom aspoň sčasti implementovať do tohto vášho návrhu, pretože naozaj nevyrieši to ten problém, ktorý tu dnes máme a ten problém je milión ľudí v exekúcii. Ďakujem.
Galbavý, Tomáš, poslanec NR SR (2011-06-29):
Pán predseda, ďalej dajte hlasovať o pripomienkach pána prezidenta pod poradovými číslami 4, 5, 7, 8, 9 spoločne.
Hrušovský, Pavol, podpredseda NR SR (2010-08-10):
Panie poslankyne, páni poslanci, pristúpime k hlasovaniu o návrhu uznesenia tak, ako ho uviedol pán spoločný spravodajca, ktorým Národná rada vyslovuje súhlas s programovým vyhlásením vlády a schvaľuje dôveru vláde Slovenskej republiky, tak ako uviedol vo svojom návrhu pán spoločný spravodajca. Panie poslankyne, páni poslanci, prezentujme sa a hlasujme o návrhu uznesenia. (Hlasovanie.) 145 (potlesk) poslancov... (Potlesk.) Panie poslankyne, páni poslanci, 145 poslancov prítomných, za návrh 79, proti 66 poslancov. Konštatujem, že Národná rada Slovenskej republiky schválila Programové vyhlásenie vlády a vyslovila dôveru vláde Slovenskej republiky. (Potlesk.) Teraz pristúpime k hlasovaniu o návrhoch, ktoré boli predložené v rozprave. Pán poslanec Kollár, nech sa páči, uvádzajte jednotlivé návrhy z rozpravy.
Blaha, Ľuboš,  podpredseda NR SR (2024-02-21):
Na faktické poznámky bude reagovať pani poslankyňa Beáta Jurík. Nech sa páči.
Bugár, Béla, podpredseda NR SR (2016-10-27):
Ďakujem. Nechcete? Výborne. Takže ideme na druhú otázku. Pán predseda vlády, pán poslanec Krajkovič sa vás pýta: „Slovenská republika má za sebou prvú polovicu svojho predsedníctva v Rade Európskej únie. Ešte je skoro hodnotiť, ale možnože by bolo dobré zhodnotiť tú prvú polovicu predsedníctva z vášho pohľadu.“ Nech sa páči.
Blanár, Juraj, podpredseda NR SR (2021-11-02):
Ďakujem, na vaše vystúpenie sú dve faktické poznámky. Ako prvý pán poslanec Kamenický.
B. Sániová, poslankyňa: (2009-02-04):
Je smutné, že my tu už ideme riešiť následky. Je otázka pre mňa, možno aj pre spoločnosť, kde sme sa dostali. Tu si treba uvedomiť a ľuďom povedať, hlavne rodičom, ktorí majú takéto deti a s ktorými sa stretávajú, že ich opakovane vozia do tých nemocníc, čo ten alkohol s tými deťmi urobí. To opakované požívanie sa týka toxickej látky, ktorá ťažko, ťažko poškodí mozog toho dieťaťa. A toto možnože tí rodičia alebo tí ľudia, tí konzumenti nevedia. V roku 2007 v jednom zahraničnom časopise išiel veľmi vysoko odborný ale veľmi poučný článok o tom, čo robí alkohol pri opakovanom používaní, ako poškodzuje mozog. Ja si dovolím odtiaľto tvrdiť, že toto keby si prečítali rodičia a tí konzumenti, verte mi, že hlavne tie lacné vína nekvalitné, ktoré sú práve zdrojom týchto toxických látok, by nepoužívali. Možno tam tá zdravotná osveta by mala byť trošku prísnejšia, aby sme toto pripomínali tým rodičom a tým mladistvým. Som z toho smutná, však tá droga, pilo sa v Ríme, v Grécku, áno, je to pôžitok, samozrejme, ale výsledky a následky sú katastrofálne. Takže ja určite toto podporím. Ďakujem.
M. Sabolová, poslankyňa: (2004-03-11):
Pán minister, ešte by som teda chcela podotázku, takú veľmi  jednoduchú, či už došli finančné prostriedky, lebo v predkladanom materiáli sa hovorí, že boli už aj na rok, alebo mali by byť v pláne na rok 2003, či sa už čerpali alebo čerpajú tie prostriedky? A ako budete, ako vnímate to spolufinancovanie zo štátneho rozpočtu, ktoré približne vychádza v niektorých tých oblastiach na 8 až 10 %? A chcela som sa spýtať, či už boli používané tieto prostriedky aj na reklamnú kampaň, teraz na tú reformnú časť, pretože ja viem, že je veľký záujem médií o rezort zdravotníctva, ale či už boli čerpané prostriedky z tohto úveru aj na reklamnú kampaň a ako bude vyzerať to spolufinancovanie zo štátneho rozpočtu do budúcnosti.
Kuriak, Milan, poslanec NR SR (2022-05-25):
Hlasovať budeme dnes o sedemnástej.
Grendel, Gábor, podpredseda NR SR (2022-09-21):
V rozprave teraz vystúpi pán poslanec Boris Susko.
Mičovský, Ján, poslanec NR SR (2014-09-18):
Pán podpredseda vlády a pán minister, ďakujem pekne. Takže som si to ujasnil. Prvá interpelácia, ďakujem, prvá interpelácia sa týka pána ministra vnútra Kaliňáka a chcem mu hneď povedať, že ju vybavíme pomerne skrátka, a to poďakovaním. Týkala sa interpelácia skutočnosti, že neboli úplne vzaté do úvahy skutočnosti, že pri zákone o podpore, ochrane a odmeňovaní ľudí, ktorí bojujú s korupciou, boli vypracované už na strane nášho klubu podrobné zákony, ktoré o tom rozprávali, alebo teda podrobili znenie zákona, a keď na poslednej interpelácii som sa spýtal pána ministra, tak fakt je ten, že nevedel na to celkom presne odpovedať z toho dôvodu, že neboli jasné a známe ministerstvu fakty, že takýto zákon sme už predložili my, že to nebolo len z dielne poslancov za NOVU a KDH, ale že takýto zákon bol predložený trikrát na rokovanie Národnej rady. Pán minister Kaliňák túto vec akceptoval s tým, že si zistil podrobnosti, overil a vyslovil z tohto pódia, z tohto miesta poďakovanie, že takýto zákon sme predložili a že teda svojím spôsobom o tom nevedel, sa ospravedlnil, čo teda beriem ako pozoruhodný krok, a keď hovoríme o nejakej fair play, tak chcem oceniť, že vedel dodatočne si nielen zistiť, ale aj oceniť skutočnosť, že sme takýto zákon predkladali, a to, že zákon teraz z dielne vlády prichádza na rokovanie a, bohužiaľ, prvé čítanie je za nami a že tento zákon sa z veľkej časti podobá a má veľa prvkov totožných so zákonom, ktorý sme predložili my, len oceňujeme, a tak všetci si v tejto chvíli len želajme, aby pri druhom a treťom čítaní bol aj s pozmeňujúcimi návrhmi, tak ako sme ich, ako ich pripravíme, bol prijatý, pretože isteže nejde o to, kto ten zákon predkladá, ale aby čím skôr prišiel do platnosti. Takže vyjadrujem poďakovanie, že interpelácia, skôr než bola teda zodpovedaná, bolo už pánom ministrom konštatované, že si dal overiť fakty a bol ochotný sa ospravedlniť a poďakovať, že takýto materiál mohlo ministerstvo zrejme pri svojej práci, keď koncipovali vlastný materiál, použiť. To je prvá interpelácia. Druhá interpelácia, aby som ešte pre poriadok uviedol, mala číslo 34. Druhá interpelácia má číslo 26 a týka sa pána ministra Kažimíra. Aj pána ministra Kažimíra zastupuje... (Prerušenie vystúpenia predsedajúcou.)
Baránik, Alojz, poslanec NR SR (2018-06-15):
Ďakujem pekne. Kolega Grendel, správna pripomienka, samozrejme, ale na tú otázku, ktorú si položil, že ktovie, ako to je, na to nájdeme odpoveď až potom, keď nová vládna garnitúra, keď slušní politici zasadnú do kresiel, kde budú mať možnosť tieto všetky veci zmeniť.
Hrnčiar, Andrej, podpredseda NR SR (2017-02-08):
Pán poslanec Budaj, vy ste sa prihlásili až po tom, čo som uzavrel, takže musíme rešpektovať rokovací poriadok. Nech sa páči, reakcia, pán poslanec Zelník.
P. Hrušovský, predseda NR SR: (2004-02-03):
(Hlasovanie.) 131 prítomných, 30 za návrh, 16 proti, 82 sa zdržalo, 3 nehlasovali. Návrh sme neschválili. Ďakujem, pán poslanec Číž. Teraz poprosím pána poslanca Muránskeho, aby uvádzal hlasovanie k prerokúvanému návrhu na zmenu a doplnenie zákona č. 525/2003 , ktorý máme ako tlač 525. Pán poslanec. (Hlasovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov , tlač 525.)
P. Hrušovský, predseda NR SR: (2004-12-09):
(Hlasovanie.) 139 prítomných, 60 za, 8 proti, 69 sa zdržalo, 2 nehlasovali. Návrh sme neschválili. Budeme teraz hlasovať o ďalšom návrhu, ktorým je návrh pána poslanca Polku. Pán spoločný spravodajca.
Podmanický, Ján, poslanec NR SR (2014-04-01):
Ďakujem za slovo. Oznamujem členom výboru pre sociálne veci, že na 19.00 hodinu som v miestnosti výboru zvolal mimoriadne rokovanie výboru.
Drdul, Dominik, poslanec NR SR (2020-11-26):
Ďakujem. Kolega, keď už nás toľko prosíte, tak ja tiež chcem o jednu poprosiť, prosím vás, neklamte, neklamte, prosím vás, vo svojich vystúpeniach vždy za každú cenu.
Vavrek, Štefan, poslanec NR SR (2019-05-10):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
P. Hrušovský, predseda NR SR: (2004-03-17):
(Hlasovanie.) 122 prítomných, 81 za návrh, 38 sa zdržalo, 3 nehlasovali. Návrh skupiny poslancov na vydanie zákona sme schválili . Ďakujem pánovi predsedovi výboru. Poprosím teraz pána poslanca Brocku a pána poslanca Blanára, aby zaujali miesto pre navrhovateľa a spravodajcu pána poslanca Brocku, aby uvádzal návrhy na hlasovanie k prerokúvanému návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 514). Nech sa páči, pán poslanec Brocka, najskôr návrhy zo spoločnej správy.
Hajko, Jozef, poslanec NR SR (2024-02-13):
Kolega Viskupič, vďaka za vystúpenie, pretože ste poukázali na dôležité veci, ktoré sa týkajú regulácie cien a regulácie cien potravín. A prikláňam sa k tomu, čo hovoríte, že lepšími alebo vôbec účinnými opatreniami na zníženie cien potravín sú najmä konkurencia, a preto my sme za to, aby sa posilnili právomoci protimonopolného úradu tak, aby mohol skúmať hlbšie konanie na trhu, napríklad nechať sa inšpirovať Českou republikou, kde o takomto niečom teraz uvažujú, pretože tá konkurencia je najlepší nástroj, skutočne sedem veľkých reťazcov ovláda 70 % maloobchodného trhu. Takže to je dosť vypovedajúce. A druhá vec, ako vieme zo štatistík, tak na naše vysoké ceny potravín majú veľmi veľký vplyv ceny energií. Takže tam čakáme stále od vlády nejaký, nejaký postoj k tomu, či bude dotovať ceny energií, alebo ako to, ako to bude riešiť, alebo vôbec ako energetická politika voči biznis sektoru. Tretia vec, čo poviem, je ten predaj, vy ste hovorili o potravinových púšťach, áno, tento, tento fenomén tu je na Slovensku, tiež sme za to, aby sa nejakým spôsobom vytvorili podmienky pre malé firmy, malé, malé predajne v regiónoch a tiež sme za zatraktívnenie predaja z dvora. A posledná vec, ktorú spomeniem, budeme o tom rokovať, je opatrenie, s ktorým prichádza vláda ako s nosným, a to je odpustenie odvodov pre výrobcov potravín a pestovateľov produktov. Nevnímame to ako práve to opatrenie, ktoré by nejakým spôsobom mohlo pomôcť pri cenách potravín.
Kažimír, Peter, minister financií SR (2017-09-05):
Ďakujem, pán predseda, za slovo. Cieľom návrhu zákona je komplexná revízia v oblasti doterajšieho financovania hypotekárneho bankovníctva prostredníctvom vydávania hypotekárnych záložných listov, spočívajúca v ich nahradení krytými dlhopismi, ktorých celková hodnota bude krytá podkladovými aktívami, ktorými sú všetky hypotekárne úvery. Táto zmena prispeje k stabilite financovania bánk pri poskytovaní hypotekárnych úverov, rozvoju slovenského kapitálového trhu a posilní ochranu a právnu istotu investorov. Kryté dlhopisy po novom budú môcť poskytovať všetky banky so sídlom na Slovensku. V návrhu zákona sú zapracované aj zmeny súvisiace so zjednodušením systému podpory hypotekárnych úverov pre mladých a zavedením daňového bonusu novelou zákona o dani z príjmov, ktorej sme sa venovali v predchádzajúcich hodinách. Súčasťou návrhu zákona je aj novela zákona č. 747/2004 Z. z. o dohľade nad finančným trhom, ktorej hlavným účelom je zabezpečenie budúcich intervenčných právomocí v Národnej bane Slovenska a zlepšenie nastavenia systému ročných príspevkov dohliadaných subjektov. Návrh obsahuje aj novelu zákona o spotrebiteľských úveroch, ktorá zabezpečuje zo strany veriteľa čo najlepšie zistenie finančnej situácie spotrebiteľa a jeho možnosti splácať spotrebiteľský úver prostredníctvom Sociálnej poisťovne. Novela taktiež reflektuje rozsudok Súdneho dvora Európskej únie vo veci náležitosti zmluvy o spotrebiteľskom úvere. Ďakujem.
Blanár, Juraj, podpredseda NR SR (2021-09-17):
Ďalší – pán poslanec Róbert Halák.
Bugár, Béla, podpredseda NR SR (2018-05-22):
Prítom... Pardon, pán poslanec Poliačik.
Náhlik, Peter, poslanec NR SR (2018-05-16):
Ďakujem. Kolegyne, kolegovia, dovoľte, aby som vás informoval o zápisnici, prečítal zápisnicu o výsledku tajného hlasovania o návrhu na voľbu kandidáta na členov disciplinárnych senátov, ktoré sa konalo 16. mája 2018. Teda iná osoba ako sudca a opakovaná voľba. Na tajné hlasovanie o návrh na voľbu kandidáta na člena disciplinárnych senátov, inej osoby ako sudcu, bolo v opakovanej voľbe vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidáta na člena disciplinárnych senátov, teda inej osoby ako sudcu, všetci poslanci odovzdali hlasovacie lístky. Zo 132 odovzdaných hlasovacích lístkov bolo 26 neplatných a 106 platných. Podľa platných hlasovacích lístkov overovatelia zistili, že za: – Tibora Sásfaia: hlasovalo za 14 poslancov, proti 44 poslancov a zdržalo sa hlasovania 48 poslancov; – Dávida Štefanku: hlasovalo za 33 poslancov, proti 32 poslancov a zdržalo sa hlasovania 41 poslancov. Na voľbu kandidáta na člena disciplinárnych senátov je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe nebol zvolený žiaden z navrhovaných kandidátov. Overovatelia poverujú svojho člena, teda mňa, oznámiť výsledok hlasovania Národnej rade Slovenskej republiky. Ďakujem.
Kleinert, Dana, poslankyňa NR SR (2023-12-08):
Ďakujem pekne. Ďakujem, pani poslankyňa Remišová, za váš príspevok. Myslím si, že je veľmi dôležité, že poukazujete nielen na samotný problém, ale aj na ľudí, ktorí sa znečistenému životnému prostrediu venujú alebo venovali. Poznám mnoho ľudí a aj organizácií, a nebojím sa povedať že mi-mo-vlád-nych, ktorí sa naozaj úprimne a bez ohľadu na biznisový potenciál, bez ohľadu na množstvo vloženej energie, zjavne na rozdiel od pána Tarabu teda, čo sa týka biznisu, ale aj tejto vlády, zaujímajú o riešenie tejto témy, ktorá nás a našu spoločnosť kvári. Asi aj vieme, že podľa prieskumov našu mladú generáciu kvári téma ich budúcnosti naozaj silno. A súčasný minister životného prostredia to cynicky ignoruje. Trocha čísel. Mladí ľudia pociťujú v súvislosti s klimatickou zmenou strach a úzkosť. Až 42 % Slovákov a Sloveniek vo veku 16 až 25 rokov má veľké obavy z dopadov klimatickej zmeny. Ale tu nejde iba o mladých ľudí, ide úplne o nás všetkých, o náš každodenný život, o kvalitu života, ktorá priamo vplýva na naše fyzické a duševné zdravie. Spomínaná napríklad vrakunská skládka je pozostatkom z chemickej výroby v niekdajšej Dynamitke a áno, ako hovoril kolega Sabo, je to teda ešte z polovice 60. rokov, kedy sa ochrane životného prostredia a možným následkom v budúcnosti nevenovala prílišná pozornosť. Ale že sa budeme musieť k takto jasnej téme nášho ohrozenia venovať a obraňovať naše životné prostredie pred samotným vedením ministerstva životného prostredia aj teraz v 21. storočí, na sklonku roka 2023, to je naozaj neuveriteľné, kde sme sa to ako krajina dostali. Od tejto vládnej koalície tento prístup k životnému prostrediu a našej spoločnej budúcnosti je neuveriteľne cynický. Ďakujem. (Potlesk.)
Pellegrini, Peter, predseda NR SR (2015-09-25):
Prezentujme sa a hlasujme o návrhu uznesenia tak, ako ho predniesol pán spravodajca. (Hlasovanie.) Prítomných 124 poslancov, za hlasovalo 119 poslancov, zdržali sa 4 poslanci, 1 nehlasoval. Konštatujem, že sme schválili navrhnuté uznesenie. Teraz budeme hlasovať o bode 90 schváleného programu, ktorým je prvé čítanie o vládnom návrhu zákona o trestnej zodpovednosti právnických osôb (tlač 1715). Spravodajkyňou je členka ústavnoprávneho výboru pani poslankyňa Vitteková, ktorú prosím, aby uviedla hlasovanie. (Hlasovanie o vládnom návrhu zákona o trestnej zodpovednosti právnických osôb a o zmene a doplnení niektorých zákonov , tlač 1715.)
Jarjabek, Dušan, poslanec NR SR (2018-09-14):
Ďakujem veľmi pekne za slovo. Vážený pán predsedajúci, dámy a páni, dovoľte, aby som upriamil vašu pozornosť na návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 434 o poskytovaní dotácií v pôsobnosti Ministerstva kultúry Slovenskej republiky v znení neskorších predpisov. Spolupredkladatelia sú pán Glváč, pán Petrák, pán Faič, pán Číž a pani Smolíková. Len v krátkosti dovoľte, aby som na úvod odcitoval z dôvodovej správy tohto návrhu. Cieľom navrhovanej úpravy je zavedenie stabilnej, systémovej a vyvážanej podpory umeleckej tvorby a kultúrnych aktivít študentov verejných vysokých škôl, ktoré v rámci svojej hlavnej činnosti a svojho poslania realizujú tvorivú umeleckú činnosť. V súčasnosti ide o Vysokú školu múzických umení v Bratislave, Vysokú školu výtvarných umení v Bratislave a Akadémiu umení v Banskej Bystrici. Dotačná forma takejto podpory založená na selektívnom princípe zároveň prináša prirodzenú kvalitatívnu súťaž medzi jednotlivými projektami študentov v rámci ich štúdia akreditovaných umeleckých študijných programov v študijných odboroch ako výtvarné umenie, dizajn, hudobné umenie, divadelné umenie, tanečné umenie, filmové umenie a multimédiá. Napriek skutočnosti, že študentské projekty je dnes možné podporiť aj prostredníctvom Audiovizuálneho fondu, resp. Fondu na podporu umenia, chýba osobitná samostatná platforma dotačnej podpory takýchto projektov. Nakoľko zriadením a prevádzkou umeleckých verejných vysokých škôl štát realizuje verejný záujem na takomto type vysokoškolského vzdelania, ako bezprostredne potrebné sa javí aj štátom garantované zabezpečenie dostatočných finančných prostriedkov na realizáciu umeleckých aktivít študentov, ktorá je nevyhnutná pre ich vzdelávanie a osobitný umelecký rozvoj. Z tohto dôvodu je dotačný systém Ministerstva kultúry Slovenskej republiky najvhodnejšou platformou na realizáciu uvedeného zámeru. Žiadateľmi o dotácie budú priamo umelecké verejné vysoké školy. Veľmi krátko toľko na úvod. Ak by ste boli dobrí, samozrejme otázky v zmysle tohto námetu som samozrejme povinný a ochotný veľmi vám zodpovedať. Ďakujem pekne za pozornosť a prosím o podporu do druhého čítania tohto návrhu zákona. V prípade, že by boli nejaké nezrovnalosti v tomto smere ohľadne paragrafových znení, samozrejme budeme radi riešiť v druhom čítaní. Ďakujem pekne za pozornosť.
Pročko, Jozef, poslanec NR SR (2021-05-03):
Ďakujem. Milý kolega, bývalý koaličný partner, pozorne som si vypočul vašu kritiku tejto vlády. Samozrejme, že máte plné právo, veď je to na vás, sa rozhodnúť odísť z koalície, stať sa nezávislým poslancom. Trošku mi odstreľuje dekel, keď ste, zrazu rozprávate, že my progresívci, lebo dostali ste sa do parlamentu na základe strany ZA ĽUDÍ. Strana Progresívne Slovensko sa do parlamentu nedostala, takže toto je taká trošku pre mňa anomália vášho vzťahu k strane, ktorú ste pre mňa zneužili na to, aby ste sa sem dostali. Ale to je môj názor na to, čo ste urobili, ale, samozrejme, vy si urobte, ako chcete. Len chcem vám povedať, že to prvé programové vyhlásenie, čo ste podpísali, je naozaj veľmi, veľmi zhodné tomuto, tomuto druhému, takže ja si myslím, že nestratíte svoju tvár a podporíte dobré veci, ktoré v tom programovom vyhlásení sú. Ja vám chcem zaželať v tej opozícii, aby vás čím menej chválili tamto zelení chlapci a čím menej chválili (povedané so smiechom) smerohlasáci, lebo teraz ste sa zaradili k nim. Takže v tej opozícii vám želám spoluprácu s dobrými vecami tejto vlády. A veľa zdravíčka vám už chcem zaželať.
Jarjabek, Dušan, poslanec NR SR (2017-04-07):
Ďakujem veľmi pekne, pani poslankyňa Gaborčáková. Chcem zareagovať na to, chcem zareagovať na to, ako ste vysvetlili ten systém pontifikátu pána ministra. Aby som vás odcitoval, naozaj ja si veľmi vážim, ten váš prejav to bola, to bola vlastne prednáška. Vy ste sa nikoho nedotkli, vy ste nikoho neurazili, vy ste vôbec nerozprávali žlčovito. Vidieť, že v tejto problematike pracujete, že sa v nej orientujete, a myslím si, že by si z vás pani kolegyňa v červenom aj pani kolegyňa v šedom mohli skutočne zobrať príklad, ako sa pristupuje normálne k veciam, ktoré, na ktoré nemáme všetci rovnaký názor, o ktorých si myslíme rôzne, a predsa sa vieme dohovoriť v rámci skutočne takéhoto, takéhoto prejavu, ako ste v tejto chvíli mali vy. Čiže ešte raz veľmi pekne ďakujem, že existujú aj normálni poslanci z opozície, a ešte raz, na tento prejav sa skutočne nedá inak zareagovať, akože teda ďakujeme za prednášku aj my, ktorí tomu nerozumieme, konečne sme zorientovaní. (Potlesk.)
Halgašová, Jarmila, poslankyňa NR SR (2020-07-07):
Ďakujem pekne. Pán poslanec Kamenický, ja budem trošku teda konkrétnejšia, lebo chcela by som povedať ku gastrolístkom. Zrejme málokto vie, že tlač, distribúciu a celkové manažovanie zdražujú potraviny v priemere až o 5 %. Ako povedal pán minister, tie štyri firmy mali zisk 12 mil. eur. Ak by sme gastrolístky zrušili, zamestnávateľ peniaze, samozrejme, musí dať zamestnancovi ako príspevok na stram... na stravu, čo je určite pre zamestnanca výhodnejšie, pretože dostane tých peňazí viac. A nerozumiem, prečo máme my ako zamestnanci dotovať svojimi obedmi tlačenie nejakých papierikov pre nejaké firmy, ktoré sa tým živia. Každý z nás sa dokáže najesť aj bez týchto gastrolístkov, a preto plne podporujem tento návrh, ktorému, však bude predmetom riadneho pripomienkového konania. Každý jeden, či už odborná, alebo laická verejnosť, sa k tomuto návrhu zákona bude môcť vyjadriť. A pokiaľ ide o burčiak, tak zrejme každý z nás si pamätá, minulý rok bol veľmi extrémny a hrozno dozrievalo veľmi skoro. Vinári, vinohradníci nemohli ho spracovať a ponúkať spotrebiteľom ako vo forme burčiaku. A preto ministerka Matečná sa rozhodla, že dá výnimku zo zákona. Všetci dobre viete, že to je protiústavné. A preto je oveľa lepším riešením ak ministerstvo po dohode s odbornou verejnosťou tento termín určí v nejakom osobitnom predpise, ako napríklad Vestník. Ďakujem veľmi pekne.
P. Hrušovský, predseda NR SR: (2005-03-17):
(Hlasovanie.) 128 prítomných, 90 za, 3 proti, 28 sa zdržalo, 7 nehlasovalo. Návrh sme schválili. Prosím ďalší návrh. A. Hajduk, poslanec: Prosím, dajte hlasovať o pozmeňujúcom návrhu z rozpravy, ktorý predložil pán poslanec Komlósy.
Nicholsonová, Lucia, poslankyňa NR SR (2013-12-17):
Ďakujem veľmi pekne. Pán poslanec Přidal, poviem vám presne, že čo som povedala; nemyslím si, že som kričala, však bude to na zázname, ja si to vypočujem; že to, že by ste sterilizácie nevyužili vy, to neznamená, že tam vonku nie sú muži, ktorí by to podstúpili. To je to, čo som povedala. A potom som hovorila o tom, že teda sú muži, ktorí sú na to zvyknutí. Hovorila som predtým, neviem, či ste boli v sále, napríklad o Kanaďanovi, ktorý na Slovensku podstúpil takýto zákrok, pretože v jeho krajine je to bežné. Môj teda exmanžel bol tiež z Kanady, sme sa o tom rozprávali ako, naozaj tam možnože to ináč vnímajú. Ja nehovorím, že to vaše videnie sveta je proste zlé, iba hovorím, že ja chápem, že aj tam sú prokresťansky orientovaní ľudia, ktorí by to nikdy nepodstúpili. To je úplne v poriadku. Ja im len chcem dať tú možnosť. Ak to nepodstúpia, je to v poriadku, ak využijú tú možnosť, je to v poriadku, ale dnes tú možnosť nemajú a to nie je v poriadku podľa mňa. A to, že mi neželáte peklo, za to vám ďakujem. To je pekné od vás takto pred Vianocami. A, pán poslanec Uhliarik, aký je skutočný zámer? Ten zámer je úplne čistý. Ja chcem, aby sa sprístupnili služby reprodukčného zdravia pre všetky sociálne vrstvy obyvateľstva, a áno, vy ste poukázali na alternatívu, akou je to možné prakticky navrhnúť to isté, hej, s tým istým cieľom. Ja som tomu otvorená, ja som povedala, že s Ľudom Kaníkom pripravujeme takýto návrh zákona. Akurát som vám povedala, že som vašimi kolegami, teda gynekológmi, bola upozornená na to, že nie je to úplne spoľahlivá metóda a pri vnútromaternicovom teliesku môžu vzniknúť isté komplikácie. Samozrejme, ak budú v pravidelných intervaloch chodiť tie ženy na tie kontroly, možnože sa to dá nejakým spôsobom obísť. Takže ja vôbec nezatváram dvere pred touto alternatívou. Uvidíme, ale musím povedať, že gynekológovia, s ktorými ja som sa rozprávala, pokladali toto za lepšiu možnosť, ale asi je to názor od názoru. Ďakujem.
Pellegrini, Peter, predseda NR SR (2015-11-26):
Poprosím kolegyne, kolegov, aby nerušili rokovanie a opustili sálu, ak chcú viesť nejaké iné diskusie.
Sulík, Richard, predseda NR SR (2011-03-29):
Pán poslanec Pado.
Danko, Andrej, predseda NR SR (2017-12-06):
Pán poslanec Dostál, ešte dáte faktickú, ostanete chvíľu, či máte výbor? Dobre, je požiadavka a musím ja to rešpektovať, takže po vašom vystúpení, pán poslanec. Prerušujem schôdzu Národnej rady a pokračujeme v zmysle programu tak, ako je stanovené, aby neboli práva pána poslanca Dostála dotknuté. Ďakujem. (Prerušenie rokovania o 11.55 hodine.)
Paška, Pavol, predseda NR SR (2013-10-29):
Vážené pani poslankyne, páni poslanci, ešte chvíľočku poprosím, aby mohli kolegyne a kolegovia zaujať svoje miesta a potom 17.05 pristúpime k ďalšiemu rokovaniu. (Zaznievanie gongu.) (Prestávka.) (Po prestávke.) Vážené pani poslankyne, vážení páni poslanci, budeme pokračovať v prerušenom rokovaní. Na úvod niekoľko informácií. Chcem vás informovať, že predseda klubu poslancov za hnutie OBYČAJNÍ ĽUDIA a nezávislé osobnosti mi oznámil, že pani poslankyňa Mária Ritomská 28. októbra vystúpila z poslaneckého klubu za hnutie OBYČAJNÍ ĽUDIA a nezávislé osobnosti. Pani poslankyni, pani poslankyni (potlesk) zanikol výkon funkcie členky výboru na preskúmavanie rozhodnutí Národného bezpečnostného úradu. Zároveň vás chcem informovať, že pán poslanec Gabriel Csicsai vzal späť predložený návrh zákona o veterinárnej starostlivosti, bola to tlač 745 a bol to bod 83 schváleného programu, čiže o tom nebudeme rokovať. Poprosím teraz pána predsedu výboru pre sociálne veci pána poslanca Podmanického, aby uviedol v druhom čítaní hlasovanie o vládnom návrhu zákona o pomoci v hmotnej núdzi, je to tlač 648. (Hlasovanie o vládnom návrhu zákona o pomoci v hmotnej núdzi a o zmene a doplnení niektorých zákonov , tlač 648.)
P. Hrušovský, podpredseda NR SR: (2002-02-19):
Pán poslanec Mikloško.
Zmajkovičová, Renáta, podpredsedníčka NR SR (2014-09-09):
Pán poslanec Simon.
J. Rydlo, poslanec: (2007-03-28):
A pokiaľ ide o to moje svedomie, ja som sa rozhodol 27. septembra 1968, takže mne lekcie o mojom svedomí ťažko dávať. Ja nie som politik, aby som sa priznal, ale chcem povedať jednu vec. V zásadných otázkach zahraničnej politiky, v zásadných otázkach štátu má zákonodarný zbor  vystupovať jednotne. Ak sme ešte do takejto úrovne nedospeli, modlím sa k Pánu Bohu, aby tento snem či už o päť rokov, alebo o päťdesiat dospel raz do takej zrelosti, že koaličné aj opozičné strany budú schopné v zásadných otázkach tohto štátu a jeho zahraničnej politiky sa vedieť dohodnúť. Ďakujem.
P. Hrušovský, predseda NR SR: (2003-02-26):
Páni poslanci, už nie sú faktické poznámky, pretože pán navrhovateľ a pán spravodajca vystupujú v záverečných stanoviskách k rozprave. Nech sa páči. J. Hurban, poslanec: Vážený pán predseda, pán poslanec Vážny predniesol v rozprave návrh, aby Národná rada Slovenskej republiky v zmysle § 73 ods. 3 písm. a) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vrátila návrh zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení, predkladateľovi na dopracovanie s akceptovaním uvedených námetov. Prosím, pán predseda, aby ste dali o tomto návrhu hlasovať.
R. Madej, poslanec: (2008-09-17):
Úplne sa stotožňujem s tým, čo povedala pani poslankyňa pani profesorka Tóthová. Od začiatku volebného obdobia sa nasadil úplne iný štandard v rámci sociálnej politiky, ktorý sa darí rozširovať všetkým tým, ktorí to chcú. A toto, si myslím, je najdôležitejšie. K reakcii na pani poslankyňu Sárközy môžem povedať len toľko, že ak bude podpora tohto zákona, za ktorú ďakujem, tak sa veľmi teším. Ale na druhej strane nechápem, prečo toľko kritiky. Ja naozaj nechcem skĺznuť do tej podoby, kto to rozprával, kto na tom koľko dlho pracoval. Ale musím povedať, že mali ste možnosť navrhnúť takýto legislatívny návrh, napísať návrh zákona, máte možnosť podať pozmeňujúci návrh. A nechcem sa o tom hádať, ale myslím si, že činy naozaj sú skôr dôkazom toho, či niekto koná alebo nie. Myslím si, že ale v tejto chvíli je to aj tak bezpredmetné, pretože diskusia by sa mala uberať naozaj tým smerom, ktorý by zabezpečil čo najväčšiu podporu tohto zákona, o ktorý sa treba usilovať. Ďakujem pekne.
Zmajkovičová, Renáta, podpredsedníčka NR SR (2012-07-27):
Ďakujem, pán spravodajca. Prerušujem rokovanie o tomto bode programu a vyhlasujem prestávku do 11.00 hodiny. (Prestávka.) (Po prestávke.)
Hort, Milan, podpredseda NR SR (2011-09-13):
Ďakujem pekne, pani poslankyňa. S faktickými poznámkami na vaše vystúpenie sa prihlásili pani poslankyňa Ľubica Rošková, Dušan Muňko, Natália Blahová, Jana Vaľová, celkom štyria poslanci a poslankyne. Pán Kaník? Celkom päť poslancov. Končím možnosť prihlásiť sa s faktickou poznámkou. Nech sa páči, poslanec Kaník, vy ste sa hlásili ako posledný, tak ho dajte na záver. A má slovo pani Rošková.
Bernaťák, Tibor, poslanec NR SR (2016-10-25):
Vážený pán predsedajúci, vážené kolegyne, vážení kolegovia, v rozprave k uvedenému návrhu zákona vystúpilo osem poslancov, pozmeňujúci a doplňujúce návrhy predložili pán poslanec Osuský a pani poslankyňa Jurinová. Pán poslanec Dostal požiadal vyňať na osobitné hlasovanie bod 24 spoločnej správy. Najprv pristúpime k hlasovaniu o pozmeňujúcich a doplňujúcich návrhov zo spoločnej správy. Budeme hlasovať spoločne o bodoch 1 až 23 a 25 s odporúčaním gestorského výboru schváliť.
Paška, Pavol, predseda NR SR (2013-02-08):
Vaša reakcia, pán poslanec Matovič? (Reakcia poslanca.) Pán poslanec bol jediný prihlásený do rozpravy, vyhlasujem rozpravu za skončenú. Chcete sa vyjadriť, pán navrhovateľ? (Reakcia navrhovateľa.) Nech sa páči.
Grendel, Gábor, podpredseda NR SR (2021-11-11):
Pán poslanec Kollár, vy ste (reakcia poslanca), nemáte, v poriadku. Takže prerušujem schôdzu do zajtrajšej deviatej hodiny ráno. (Prerušenie rokovania o 18.17 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 143
Blanár, Juraj, podpredseda NR SR (2022-03-18):
Štyri faktické poznámky na vaše vystúpenie. Ako prvý pán poslanec Marek Kotleba.
Bugár, Béla, podpredseda NR SR (2018-12-06):
Ďakujem. Vyhlasujem prestávku do 11.35 hod. (Prestávka.) (Po prestávke.)
Zmajkovičová, Renáta, podpredsedníčka NR SR (2014-10-15):
Otváram teraz a ešte otváram ústnu rozpravu. Pýtam sa, kto sa chce prihlásiť do rozpravy ústne? Pani poslankyňa Mezenská ako jediná. Uzatváram možnosť prihlásiť sa. Nech sa páči.
B. Bugár, podpredseda NR SR: (2005-11-08):
Pán minister, chcete zaujať stanovisko k rozprave? Nech sa páči, máte slovo.
Grendel, Gábor, podpredseda NR SR (2021-05-11):
Štyri faktické poznámky na vystúpenie pána poslanca Karahutu. Končím možnosť prihlásiť sa s faktickými. Pán poslanec Suja, ako prvý.
D. Lipšic, poslanec: (2008-02-12):
A čo sa týka vystúpenia pani poslankyne Belásovej. No, pani kolegyňa, bolo to trošku ako frázovité, nehnevajte sa na mňa, ale poviem vám jednu vec. Áno, priestupková imunita aj trestnoprávna imunita za neúradné delikty je privilégium poslanca. To, že poslanec sa niekam môže ponáhľať, neznamená, že má ešte právo prekračovať rýchlosť. A teda ak ju prekročí, tak si myslím, že má podliehať priestupkovému zákonu. Aj mnohé iné významné profesie sa môžu niekedy niekam ponáhľať. Môžu to byť aj lekári, aj učitelia, aj iní. Ale naozaj tak koncipovaná imunita, ako je v našej ústave alebo v našom ústavnom poriadku, zvádza na osobné privilégium. Ešte raz. Ja súhlasím v tom, že poslanci by mali mať imunitu za výroky a hlasovanie v parlamente, teda za činnosti, kde priamo vykonávajú poslanecký mandát, aby ho mohli vykonávať slobodne. To je absolútne v poriadku. A nikdy by som nesúhlasil s tým, aby bolo možné poslanca trestne stíhať za to, čo povie v parlamente, alebo za to, ako bude hlasovať. Ale to nie je problém. Problém je tá celá škála prípadov, keď poslanci majú imunitu za prípady, ktoré nijako a nijakým spôsobom nesúvisia s vykonávaním poslaneckej funkcie. A tam to je podľa mojej mienky v prvom rade o rovnosti pred zákonom.
B. Bugár, podpredseda NR SR: (2003-02-27):
(Hlasovanie.) Prítomných je 103 poslancov, za 102, nehlasoval 1. Konštatujem, že tieto body zo spoločnej správy sme prijali. Nech sa páči.
Glváč, Martin, podpredseda NR SR (2018-02-06):
Ďakujem. S faktickou poznámkou nikto. Končím možnosť prihlásiť sa. Vyhlasujem všeobecnú rozpravu za skončenú. Pán navrhovateľ? Nie, nechce. Chce? Nech sa páči.
Paška, Pavol, predseda NR SR (2013-03-27):
428, 429 a...?
Glváč, Martin, podpredseda NR SR (2017-06-19):
Nakoľko je už kľud v sále, nech sa páči, pani ombudsmanka, môžete pokračovať.
Sulík, Richard, predseda NR SR (2011-06-30):
Pani poslankyňa Pfundner.
P. Hrušovský, predseda NR SR: (2004-02-03):
Ešte predtým, ako otvorím rozpravu, vás chcem informovať, že mám tri písomné žiadosti – pán poslanec Šulaj za poslanecký klub Smer, pán poslanec Maxon za poslanecký klub HZDS a ďalej je prihlásený pán poslanec Hurban. Otváram rozpravu. Pán poslanec Šulaj ako prvý, máte slovo.
Kaník, Ľudovít, poslanec NR SR (2014-11-08):
Pán predseda, viacerí ľudia sa teraz obrátili na mňa prostredníctvom esemesiek, že nefunguje online vysielanie Národnej rady. Poprosím vás, aby ste to preverili a odstránili poruchu.
Blaha, Ľuboš, poslanec NR SR (2015-09-17):
Ďakujem. Pán predseda, v rozprave boli podané dva návrhy uznesenia. Z nich jeden návrh podal pán poslanec Viskupič a jeden návrh som podal ja. Pán poslanec Šebej navrhol doplnenie môjho uznesenia. Dajte ako prvé, prosím, hlasovať o návrhu pána poslanca Viskupiča.
P. Paška, predseda NR SR: (2009-12-02):
(Hlasovanie.) 134 prítomných, 123 bolo za, 11 sa zdržalo. Návrh sme pridelili výborom a určili lehotu na prerokovanie. Odhlasovali sme, kolegyne, kolegovia, všetky prerokované body programu. Vyhlasujem krátku 5-minútovú prestávku do 17.53 hodiny a budeme pokračovať potom v rokovaní o programe 44. schôdze. (Prestávka.) (Po prestávke.)
Bugár, Béla, podpredseda NR SR (2018-06-18):
Ďalej v rozprave vystúpi pán poslanec Drobný.
Zmajkovičová, Renáta, podpredsedníčka NR SR (2014-05-29):
Faktické poznámky pán poslanec Mičovský, Senko. Uzatváram možnosť prihlásiť sa. Nech sa páči.
Hraško, Igor, poslanec NR SR (2014-07-08):
Ďakujem za slovo, pani predsedajúca. Pán kolega Mikuš, hovoril si teda aj ty o tom, že teda má byť ochrana vody, teda vývoz vody do zahraničia zakotvený v ústave. No mňa by zaujímalo to znenie zmeny ústavy, lebo ja som konkrétne znenie nepočul, alebo teda nevidel ani napísané. Počul som len podobné vyjadrenia ako pán minister o ochrane a ktorý zavádza nové pojmy o preprave a prevode do zahraničia. Ani premiér Fico sa nevyjadril o tom, že ako chce tú vodu zakázať vyvážať cisternami alebo potrubím do zahraničia. Takže neviem ešte konkrétne znenie, ale bude pripravené až vtedy, keď tento sporný zákon prejde do druhého čítania. Takže bude to naozaj veľmi zaujímavé, že najprv týmto zákonom povolíme predaj do zahraničia a potom ho ideme ústavou zakázať. To je trošku zvrátený proces. No a keď ste hovorili o vodohospodárskych službách, tak mňa hneď napadlo, že ľudia sa pýtajú, že prečo sú rozdiely v cene za obstaranú vodu v jednotlivých vodárenských spoločnostiach. Čiže tí na východe platia inak, tí, čo platia v Bratislave a tí na severe platia úplne inú sumu ako tí na juhu. Nuž, lebo v jednotlivých vodárenských spoločnostiach sú náklady regulované ÚRSO, teda Úradom pre reguláciu sieťových odvetví, ale tieto náklady deklaruje vodárenská spoločnosť zaplatenými faktúrami, ktoré im, teda niektorým, vystavujú ich dcérske spoločnosti, ktoré pre ne robia kvalitný, ale aj kvalitne zaplatený servis a údržbu. A takýmto spôsobom sa potom tuneluje vodárenská spoločnosť dcérskymi spoločnosťami, a preto má vyššie náklady, ktoré musia potom zaplatiť občania pri tom, že platia za dopravu vody k nim do domácnosti. Takže vodohospodárske služby sú síce regulované, ale keďže sú takýmto zaujímavým spôsobom tunelované, niektorí občania na Slovensku majú cenu vody vyššiu a niektorí ju majú nižšiu.
Laššáková, Jana, podpredsedníčka NR SR (2012-09-26):
Pani podpredsedníčka Jurinová, nech sa páči.
Viskupič, Jozef, poslanec NR SR (2015-09-30):
Ďakujem, pán predsedajúci. Chcel by som len využiť túto možnosť, keďže nebolo hlasovanie, na ohlásenie konania osobitného kontrolného výboru pre kontrolu činnosti Národného bezpečnostného úradu, ktorý sa bude konať v štandardnej miestnosti o jednej hodine. Ďakujem.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 144, za 105, proti 21, zdržalo sa 16 poslancov, 2 nehlasovali. Sme v treťom čítaní , otváram rozpravu. Pýtam sa, či sa hlási niekto do rozpravy. Nie, vyhlasujem rozpravu za skončenú. Nech sa páči.
Laurenčík, Milan, podpredseda NR SR (2021-09-29):
S faktickou poznámkou teraz vystúpi pán poslanec Marek Kotleba.
P. Hrušovský, podpredseda NR SR: (2001-11-07):
(Prerušenie rokovania o 11.59 hodine.) (Pokračovanie rokovania o 14.10 hodiny.)
M. Hort, podpredseda NR SR: (2010-02-05):
Nech sa páči, pani spravodajkyňa, máte priestor v rozprave.
Valocký, Jozef, poslanec NR SR (2020-10-20):
Ďakujem, pán predseda, za slovo. Ja som už v tomto parlamente dlho, dlhšiu dobu a jediná strana, ktorá pred voľbami deklarovala, že je pre zákaz interrupcií, bolo Kotlebove ĽSNS. Nepamätám si a neviem o tom za rôzne volebné obdobia, že by Matovič mal v programe zákaz interrupcií, a poviem, prečo to hovorím. Preto, lebo, myslím si, že toto je prvý krok kádehákov z OĽANA k zákazu interrupcií. Druhá vec, podporujeme pani predsedníčku Cigánikovú v tom, že medikamentózna interrupcia, keď sa už žena rozhodla pri zachovaní všetkých zákonných noriem, ktoré sú na to potrebné, medikamentózna liečba je vedená v mnohých európskych krajinách. Neviem, prečo sa tomuto bránime. Ja osobne ako lekár budem hlasovať za medikamentóznu interrupciu. Ďakujem pekne.
Viskupič, Marián, poslanec NR SR (2023-03-17):
Ďakujem pekne obom kolegom za, za faktické poznámky. Možno jedno upresnenie k Silicon Valley Bank. Ono toto sa stalo už minulý týždeň. Ale treba povedať, že skutočne behom 48 hodín dokázala padnúť 16. najväčšia banka. Bola špecifická. Áno, venovala sa hlavne startup-om, ale áno, vidíme, že takéto niečo sa vie stať veľmi rýchlo. Čo sa týka zachovania hotovosti. Áno, som presvedčený, právo na hotovosť, je, je, a poviem to, že ústavné právo. Zároveň takisto dáva zmysel a napríklad aj s takým zákonom prichádzame aj my na tejto schôdzi. Vlastne ten, z tej druhej strany ten limit. Dnes je síce vypnutý, lebo sme stále v mimoriadnej situácii. Ale teda ten horný limit je pre firmy 5-tisíc, pre fyzické osoby 15-tisíc. No a my prichádzame s tým, aby sa ten limit pre právnické osoby zvýšil na 15, aby sa to zrovnalo proste. Čiže aj to je tá akoby ukážka, samozrejme, ten svet v tých veľkých peniazoch je bezhotovostný, ale zároveň toto, toto tiež prispeje k tomu, aby tie firmy po zrušení vlastne momentálne tej výluky, že to neplatí ten, ten limit, aby mali jednoduchšiu situáciu. Pretože aj toto je jedna z tých tém, že my musíme robiť všetko pre to, aby sme uľahčovali situáciu aj, samozrejme, ľuďom, ale, samozrejme, aj ekonomike, aj podnikom, pretože tá doba nie je ľahká. A aj na príklade tej banky vidíme, že tá situácia zďaleka nie je jednoduchá, aj eurozóne hrozí recesia. Takže všetko, čo smeruje k podpore fungovania, jednoduchosti, zmysluplnosti ekonomiky a celej spoločnosti, to len a len pomôže. Ďakujem pekne.
Duchoň, Daniel, poslanec NR SR (2013-10-17):
Ďakujem za slovo. Vážený pán predsedajúci, vážení kolegovia, dovoľte mi, aby som predniesol pozmeňujúci návrh poslancov Národnej rady Slovenskej republiky Daniela Duchoňa, Ladislava Kamenického a Jaroslava Demiana k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci návrh k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony: 1. V čl. I navrhujeme vypustiť bod 14. Doterajšie body 15 až 54 sa primerane prečíslujú. Odôvodnenie: Jedným z nástrojov boja proti daňovým únikom je aj vhodné zabezpečenie externej kontroly účtovných závierok formou štatutárneho auditu. Nie je preto vhodné zvyšovať hranice pre počet subjektov, ktoré by sa mali tomuto režimu kontroly vymykať. V období, kedy dochádza k reštrukturalizáciám podnikov, je vhodné zabezpečiť správnosť overovania účtovných závierok v čo najvyššej miere a tým zabezpečiť znižovanie chybovosti vykazovaných informácií. Ďakujem za pozornosť.
Laurenčík, Milan, podpredseda NR SR (2022-06-21):
Na faktické poznámky ešte teraz zareaguje pán poslanec Jaroslav Baška. Nech sa páči.
P. Hrušovský, predseda NR SR: (2003-11-06):
Ďalšiu otázku položil pán poslanec Kolesár, ktorý sa pýta pána premiéra: „Ako sa podľa vás zvýšia mesačné životné náklady bežnej slovenskej rodiny v roku 2004 v súvislosti so zvýšením cien energií, cien potravín v súvislosti s 19-percentnou DPH, spoplatnením zdravotníctva, cien cestovného v železničnej a cestnej doprave, cien zákonného poistenia a tak ďalej, a tak ďalej. Je to podľa vás únosné?“ Nech sa páči, pán podpredseda vlády.
Pčolinský, Peter, podpredseda NR SR (2022-10-26):
Ďakujem. S faktickou poznámkou pán poslanec Čepček.
Blanár, Juraj, podpredseda NR SR (2023-06-13):
Pani poslankyňa Kolíková s faktickou poznámkou.